Itaipava Arena Fonte Nova

Itaipava Arena Fonte Nova, fullt navn Complexo Esportivo Cultural Professor Octávio Mangabeira, er et fotballstadion i Nazaré i Salvador-regionen i delstaten Bahia i Brasil. Stadionet er sponset av bryggeriet Itaipava, derav navnet. Det er hjemmebanen til Esporte Clube Bahia, og er valgt ut som en av tolv stadioner til VM i fotball 2014.

Prisen på stadionet kom på R$ 591,7 millioner (omtrent 1560 millioner norske kroner per 7. april 2014). Stadionet har en miljøvennlig profil, og tar vare på regnvann. Betong fra det forrige stadionet og papir var blant materialene som ble gjenvunnet.

Naturgresset som brukes er Bermuda Celebration, spesialisert for tropiske klimaer. Banen er 105x68 meter, og publikum sitter på det nærmeste, på langsidene, 10 meter fra stadion, mens ved kortsidene er de 10,3 meter unna

Stadionet ble bygget over den gamle stadion, Estádio Fonte Nova (offisielt Estádio Octávio Mangabeira) etter at deler av stadionet kollapset. Den nye Arena Fonte Nova ble fullført 5. april 2013, og var dermed det tredje stadionet som ble klart.

Arena Fonte Nova opplevde et mindre problem med regn kort tid etter åpningen. Likevel var stadionet klar til FIFA Confederations Cup 2013, der stadionet var vertskap til kampen mellom  og  og  mot .

Kamper under fotball-VM 2014

Referanser

Eksterne lenker
 
 Profil hos FIFA 

Fotballstadioner i Brasil
Bahia
Fonte Nova
Fotballstadioner brukt under OL